
REFERAT
Privind numirea membrului Consiliului Local al Municipiului Timişoara în

Consiliul de Administraţie al Teatrului Maghiar de Stat „Csiky Gergely”
Avându-se în vedere adresa Teatrului Maghiar de Stat cu nr. SC2008 – 015281/07.07.2008 prin care se propune numirea membrului Consiliului Local al Municipiului Timişoara;
Având în vedere prevederile art.19 lit. b) din O.G. 21/2007 privind instituţiile şi companiile de spectacole sau concerte, aprobată cu modificări şi completări prin Legea nr.353/2007;
În conformitate cu Regulamentul de organizare şi funcţionare art.7 alin.(2) Consiliul de Administraţie este format din cinci membri, dintre care reprezentantul autorităţii administraţiei publice centrale ori locale în subordinea căreia funcţionează instituţia de spectacole sau concerte şi, după caz, reprezentantul ordonatorului principal de credite desemnat de acesta.

Datorita faptului că mandatul D-lui consilier Radu Ţoancă a expirat în urma alegerilor locale din anul 2008 şi având în vedere necesitatea numirii unui reprezentant al Consiliului Local în Consiliul de Administraţie al Teatrului Maghiar de Stat „Csiky Gergely” susţinem propunerea acestei instituţii  de a numi ca membru în Consiliul de Administraţie al Teatrului Maghiar de Stat „Csiky Gergely”pe D-nul consilier Szabo Francisc, reprezentantul formaţiunii politice UDMR.

